
Narva Keeltelütseumi hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
Ühe asutusena tegutseva põhikooli ja gümnaasiumi hoolekogu koosseisu kuuluvad kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.

Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti Narva Keeltelütseumi hoolekogu uued liikmed. Uus hoolekogu koosseis esitati kinnitamiseks 04.11.2019. a kirjaga nr 1.1-19/182.
Narva Keeltelütseum on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 24.10.2019. a otsusega nr 52 nimetanud kooli pidaja esindajaks kooli hoolekogusse Tatjana Stolfat.
2. Õiguslikud alused

2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
2.2 Narva Linnavolikogu 25.11.2010. a määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

Moodustada Narva Keeltelütseumi (registrikood 75008640) hoolekogu koosseisus:
Tatjana Stolfat


- kooli pidaja esindaja

Jelena Trashkova    

- õppenõukogu esindaja (gümnaasiumi õpetajate esindaja)
Angelina Myullyumyaki        
- õppenõukogu esindaja (põhikooli õpetajate esindaja)
Sofiya Kuzmina

- õpilasesinduse nimetatud esindaja

Alina Penkova


- õpilaste esindaja
Andrey Feshchenko

- põhikooliõpilaste vanemate esindaja
Oksana Poljak


- põhikooliõpilaste vanemate esindaja
Anatoli Štšura


- põhikooliõpilaste vanemate esindaja
Anastassia Tarassova

- gümnaasiumiõpilaste vanemate esindaja
Jelena Fomtšenkova

- vilistlaste esindaja
Vladislav Iljin


- kooli toetavate organisatsioonide esindaja
4. Rakendussätted
4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 14.11.2018. a korraldus nr 1000-k „Narva Keeltelütseumi hoolekogu moodustamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

